
Narva Linnavalitsuse 01.12.2010 korralduse nr 1557-k 

„Koolieelse lasteasutuse Pingviin renoveerimine“ kehtetuks tunnistamine
1. Asjaolud ja menetluse käik
Narva Linnavalitsuse 01.12.2010 korraldusega nr 1557-k oli võetud vastu otsus koolieelse lasteasutuse Pingviin tegevuse ajutiseks peatamiseks seoses asutuse renoveerimisega alates 01.02.2011 kuni renoveerimistööde lõppemiseni.

27.12.2010 toimus riigihankekomisjoni ja projekti töörühma ühiskoosolek. Koosoleku käigus lepiti kokku, et Kultuuriosakond peatab lasteaia personali ja kolimisega seotud tegevused. Olemasoleva informatsiooni põhjal lükkub projekti elluviimine edasi, renoveerimistöödega alustamise tähtaega ei ole praegu teada.
2. Õiguslikud alused

Vastavalt kohaliku omavalitsuse korralduse seaduse § 30 lõike 1 punktile 3 lahendab ja korraldab linnavalitsus kohaliku elu küsimusi, mis ei kuulu volikogu pädevusse.

3. Otsus
3.1 Tunnistada kehtetuks Narva Linnavalitsuse 01.12.2010 korraldus nr 1557-k „Koolieelse lasteasutuse Pingviin renoveerimine“.
4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     korralduse teatavakstegemise päevast arvates.
4.2 Käesolev korraldus jõustub seadusega sätestatud korras.

